《项王庙》
宋代·华镇

刘氏功名未足多，谩将带砺指山河。楚宫一夜虽虚垒，汉殿百年还艺禾。

今日祠堂皆寂寞，当时江水自逶迤。有灵若忆生前事，应悔初为盖世歌。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。